
ΑΠΟΦΑΣΕΙ Σ 

Αριθ. ΣΤ1/3276 

Επίταξη ακινήτων, για τη στέγαση Σχολείων στο Ιο Διογ 
μέρισμα Δήμου Αθηναίων που μετά τη διενέργεια των 
νομίμων ελέγχων έχουν κριθεί ακατάλληλα προς στέ¬ 
γαση. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων α) 22 παρ. 3 και 112 παρ. 1 
του Συντάγματος και β) ιδίωςτων 19 (παρ. 2), 20,22 και 23 
του Ν.Δ. 17/1974 «Περί Πολιτικής Σχεδιάσεως Εκτάκτου 
Ανάγκης» (Α' 236). 

2. Τις διατάξεις του άρθρου 29Ατου Ν. 1558/85(Α' 137) 
που προστέθηκε με το άρθρο 27 του Ν. 2081/92 (Α' 154) 
και τροποποιήθηκε με το άρθρο 1 παρ. 2α του Ν. 2469/97 
(Α'38). 

3. Την υπ’ αριθμ. Υ.496/7.10.1999 Απόφαση του Πρωθυ¬ 
πουργού η οποία δημοσιεύθηκε στην Εφημερίδα της Κυ- 
βερνήσεως (ΦΕΚ 1860/Β/8.10.99) και με την οποία μας 
παρέχεται η έγκριση για επίταξη κατάλληλων ακινήτων 
στο Νομό Αττικής, στα διοικητικά όρια των Δήμων: ΑΧΑΡ- 
ΝΩΝ, ΑΓ. ΑΝΑΡΓΎΡΩΝ, ΙΛΙΟΥ, ΑΝΩ ΛΙΟΣΙΩΝ, ΚΑΜΑΤΕ¬ 
ΡΟΥ, ΑΙΓΑΛΕΩ, ΦΥΛΗΣ, ΜΕΓΑΡΩΝ, ΕΛΕΥΣΙΝΑΣ, ΜΕΤΑ¬ 
ΜΟΡΦΩΣΗΣ, Ν. ΗΡΑΚΛΕΙΟΥ, Ν. ΦΙΛΑΔΕΛΦΕΙΑΣ, Ν. ΙΩ¬ 
ΝΙΑΣ, ΠΕΡΙΣΤΕΡΙΟΥ, ΠΕΤΡΟΥΠΟΛΗΣ, ΑΣΠΡΟΠΥΡΓΟΥ, 
ΑΓ. ΒΑΡΒΑΡΑΣ, ΠΕΙΡΑΙΑ, ΝΙΚΑΙΑΣ, ΚΟΡΥΔΑΛΛΟΥ, ΚΕ- 
ΡΑΤΣΙΝΙΟΥ, ΚΑΛΛΙΘΕΑΣ, ΖΩΓΡΑΦΟΥ, ΚΑΙ ΑΘΗΝΑΙΩΝ, 
για τη στέγαση των σχολείων που μετά τη διενέργεια των 
νομίμων ελέγχων έχουν κριθεί ακατάλληλα προς στέγα¬ 
ση. 

4. Την υπ’ αρ. πρωτ. Οκ. 3751 /ΤΟ/31/10/1999 (ΦΕΚ 
1712/Β/10.9.1999) απόφαση του Υπουργού Εθνικής Οικο¬ 
νομίας και των Υφυπουργών Οικονομικών και Περιβάλλο¬ 
ντος, Χωροταξίας και Δημοσίων Έργων «Περί αποκατα- 
στάσεως ζημιών από το σεισμό της 7ης Σεπτεμβρίου 1999 
στο Νομό Αττικής». 

δ.Την 1107147/1239/0006Α'/4.10.96 απόφαση του Πρω¬ 
θυπουργού και του Υπουργού Οικονομικών «Ανάθεση αρ- 
μοδιοτήτωντου Υπουργού Οικονομικών στους Υφυπουρ¬ 
γούς Οικονομικών» (Β' 922). 


6. Τη δημιουργηθείσα κατάσταση εξαιρετικώς επείγου¬ 
σας, εκτάκτου και απροβλέπτου ανάγκης συνεπεία τον 
εκτεταμένων ζημιών οι οποίες προκλήθηκαν έκ των προ¬ 
σφάτων σεισμών στην περιοχή κυρίως του Νομού Αττι¬ 
κής. 

7. Την επιτακτική ανάγκη αντιμετώπισης των προκληθει- 
σών ζημιών εκ των σεισμών σε σχολικά κτίρια των πληγει- 
σών περιοχών. 

8. Τη συνεπεία των ανωτέρω αδυναμία αμέσου ανπμε- 
τώπισης της δημιουργηθείσας εκτάκτου καταστάσεως 
δια της συνήθους νομοθετικής ρυθμίσεως των συναφών 
θεμάτων. 

9. Το υπ’ αρ. Γ1/Φ.500/22380/9.11.1999 έγγραφο ΟΣΚ 
ΑΕ προς το ΥΠΕΠΘ για την ανάγκη επίταξης οικοπέδων 
του 1ου Διαμερίσματος του Δήμου Αθηναίων για τη στέ¬ 
γαση των σχολείων: 1ου Πειραματικού Γ/Σ - Λυκείου, 
51ου, 160ου Δ/Σ, 4ου ΤΕΛ, 32ου Δ/Σ, 31ου Ν/Γ, 1ου, 11ου 
και 12ου ΤΕΕ, που υπέστησαν μεγάλες ζημιές από τους 
σεισμούς. 

10. Το γεγονός ότι δεν υπάρχουν σχολικά κτίρια τα 
οποία μπορούν να στεγάσουν τους μαθητές των συγκε¬ 
κριμένων σχολείων του Δήμου Αθηναίων και ακάλυπτοι 
χώροι ιδιοκτησίας του Δημοσίου και του ΟΣΚ ΑΕ που μπο¬ 
ρούν να χρησιμοποιηθούν για την κάλυψη των αναγκών. 

11. Το γεγονός ότι δεν έχει περατωθεί ακόμη η διαδικα¬ 
σία αποκτήσεως των ως άνω ακινήτων με αναγκαστική 
απαλλοτρίωση με σκοπό την ανέγερση των διδακτηρίων. 

12. Το γεγονός ότι από τις προτεινόμενες διατάξεις 
προκαλείται σε βάρος του προϋπολογισμού του ΟΣΚ Α.Ε 
δαπάνη ύψους 1.000.000 δρχ. για το τρέχον έτος και 
12.000.000 δρχ για καθένα των ετών 2000 - 2003, που θα 
καλύπτεται από τις πιστώσεις του ανωτέρω προϋπολογι¬ 
σμού,αποφασίζουμε: 

Επιτάσσουμε τους παρακάτω χώρους του 1 ου Διαμερί¬ 
σματος του Δήμου Αθηναίων: 

1. Για τη στέγαση του 1 ου Πειραματικού Γ/Σ - Λυκείου, 
τον χώρο του κτιρίου της οδού Ηπίτου 15 (εμβαδόν οικο¬ 
πέδου 975 μ 2 και συνολικό εμβαδόν κτισμάτων 1080μ 2 ). 
Το εν λόγω σχολείο στεγαζόταν μέχρι πρότινος σε μισθω¬ 
μένο κτίριο στην οδό Αδριανού 114 στην Πλάκα το οποίο 
όμως μετά από αυτοψία μηχανικών έχει κριθεί ακατάλλη¬ 
λο για λειτουργία λόγω των σεισμών. Η επίταξη του χώ¬ 
ρου θα γίνει για χρήση και για 3 χρόνια έως ότου ολοκλη¬ 
ρωθεί η μελέτη και ανεγερθεί το διδακτήριο, σε οικόπεδο 


ϊ 




26068 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ιδιοκτησίας ΟΣΚ, εμβαδού 1960 μ 2 , επί των οδών Επιχάρ¬ 
μου, Τριπόδων και Σχολείου. 

2. Γιατη στέγαση του 51ου, 160ου Δ/Σ και 4ου ΤΕΛ, τον 
χώρο που βρίσκεται στη συμβολή των οδών Ηπείρου και 
Γ Σεπτεμβρίου, εμβαδού 835 μ 2 (ο οποίος χρησιμοποιεί¬ 
ται σήμερα σαν Βουλκανιζατέρ και υπαίθριο ρβΓίυης) και 
τον χώρο επί της οδού Ηπείρου 4, εμβαδού 940 μ 2 (ο οποί¬ 
ος έχει θερινό κινηματογράφο εγκαταλειμμένο). 

Θα κατασκευασθούν προσωρινά προκατασκευασμέ- 
νες αίθουσες για τη στέγαση των ανωτέρω σχολείων μέ¬ 
χρι να επισκευασθεί το διδακτήριο του 51 ου και 16ου Δ.Σ. 

3. Για τη στέγαση του 32ου Δ/Σ, 31ου Ν/Γ, 1ου, 11 ου, και 
12ον ΤΕΕ, τον χώρο που βρίσκεται στη συμβολή των οδών 
Ιουλιανού και Γ Σεπτεμβρίου, εμβαδού 2300 μ 2 θα κατα¬ 
σκευασθούν προσωρινά προκατασκευασμένες αίθουσες 


για τη στέγαση των ανωτέρω σχολείων μέχρι να επισκευ- 
ασθείτο διδακτήριο του 32ου Δ/Σ και 31ου Ν/Γ. 

4. Το μίσθωμα για την επίταξη των οικοπέδων θα καθο- 
ρισθεί και θα καταβληθεί σύμφωνα με τις κείμενες διατά¬ 
ξεις και θα βαρύνει τον προϋπολογισμό του ΟΣΚ. 

5 Αναθέτουμε την εκτέλεση της παρούσας στον ΟΣΚ 
Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΑΟΥΛΑΚΗΣ ΓΕΡ. ΑΡΣΕΝΗΣ 



